  Виталий Пронин 24-тӥ-26-тӥ мае «Заря» лагерьын радъяськоз ужась егитъёслэн «Жара-2013» творчествоя фестивальзы. Сое ортчыто Удмуртиысь Егитъёсын ужанъя министерство но «Ужась егитъёслэн огазеяськонзы». Ужрад экологилы но котыр инкуазез утёнлы сӥземын.3 нуналлы тунсыко программа дасямын; фестивале пыриськись командаос эскерозы быгатонлыкъёссэс КВН-ын, вокал но хореография удысъёсын. Таӵе конкурсъёс радъяськозы:- командалэн презентациез «Егитъёслы — вож буёл» темая;- «Жара» фестивальлэсь гимнзэ кылдытон но быдэстон — вокалъя конкурс;- «Инкуазен ӵош экты» - хореографческой постановка;- «Инкуазь ӧте» эстрадной миниатюраосъя конкурс;- социальной реклама;- социальной плакат но мукет.Командаос луозы пӧртэм огазеяськонъёсысь но предприятиыосысь. Пыриськисьёслэн шоро-куспо арлыдзы — 25 арес, ужан удыссы соослэн творчествоен герӟаськемын ӧвӧл. Фестиваль йылпумъяськыку, пусъёзы тужгес эшлыко командаез, ужрадлэсь Миссэ но Мистерзэ.Туэ та фестивале пырисько 19 командаос. Валтӥсь кузьым — Удмуртилэн Азьмуртэзлэн киыськие вошъяськись кубокез.Туспуктэмез: udmfoto.ru Теги: конкурс лагерь ужасьегитъёс  